Color IT Premium - Hybrid Cat Eye Gel - 1410 | Nailways Today | Nailways
Vorige Product 4 van | of 16 Volgende Dispuut met Eskom verklaar oor loon-onderhandelings | Maroela Media
Die vakbond Solidariteit het vandag ŉ dispuut met Eskom verklaar nadat dié kragreus nie vir verdere onderhandelings opgedaag het nie.
Eskom bied ŉ 0%-salarisverhoging vir werknemers aan.
Maroela Media het vroeër berig Paris Mashego, National Union of Mineworkers (NUM) se energiesektor-koördineerder, het gesê Eskom se aanbod van 0%-verhogings op lone is net nóg ŉ skuif van Eskom wat daartoe gaan lei dat al hoe meer werknemers gefrustreerd gaan raak.
Deon Reyneke, adjunkhoofsekretaris van Solidariteit, het gesê Solidariteit beplan om in die komende week memorandums by verskeie van Eskom se werkplekke te oorhandig.
Volgens Reyneke beplan die vakbond sy protesaksies op so ŉ manier dat dit op wettige wyses maksimum druk op Eskom sal plaas sonder om Suid-Afrika se kragnetwerk en die ekonomie te ontwrig. “Daar kan egter nie van werknemers verwag word om Eskom se swak finansiële bestuur, korrupsie en die plundering van die Guptas en hul trawante deur ŉ 0%-verhoging te finansier nie.
Volgens Solidariteit was Eskom roekeloos in die manier waarop hulle onderhandel het en daarom doen Solidariteit ŉ beroep op Eskom om onmiddellik ŉ nuwe aanbod aan werkers te bied, ter wille van Eskom en Suid-Afrika.
Reyneke sê voorts dat Eskom totaal onverantwoordelik is en in kwade trou optree wat die manier waarop hulle die onderhandeling hanteer, betref. “Hulle weet Eskom is ŉ noodsaaklike diens en misbruik dit omdat hulle glo hulle kan ŉ interdik kry indien vakbonde sou staak. Dit is nie bona fide-onderhandeling nie en deur Eskom se onwilligheid om verder te onderhandel en hul 0%-aanbod skep hulle self drukking in ŉ kookpot wat kan oorkook. Eskom misbruik hierdie situasie op ŉ onverantwoordelike wyse, asook die vrees wat rakende elektrisiteitsvoorsiening onder die publiek ontstaan om druk op die Nasionale Energiereguleerder (NERSA) te plaas om tariefverhogings goed te keur,” het Reyneke gesê.
“Wanneer daar binne ŉ noodsaaklike diensomgewing onderhandel word, rus daar ŉ veel groter verantwoordelikheid op werkgewers om met omsigtigheid te onderhandel. Eskom dobbel in die onderhandelinge met Suid-Afrika se elektrisiteitsverskaffing,” het Reyneke saamgevat.
Moenie die werkers op die vloer straf vir die bestuur se foute. Laat hul self hul slae dra. Geen verhoging of bonusse vir bestuur vir die volgende 5 jaar.
Is dit waar dat Eskom se baas n maandelikse salaris van R720,000 ontvang?
Eskom se werkerskorps het in 14 jaar met 50% toegeneem. Die gemiddelde salaris van Eskom werkers is R700000.00. Kathu Munisipaliteit wat die rykste in die Noordkaap was se personeel het sedert 2000 verdubbel, hulle is nou bangkrot. Na 94 was dit mos ANC beleid om die land se rykdom te herverdeel. Dit is inderdaat gedoen met die gevolge dat die land wankel op die punt van bangkrotskap. Bo en behalwe Eskom is al die ander staatsondernemings ook bangkrot. Daar is omtrent nie n staatsdepartement wat ten volle funksioneel is nie. Kyk net hoe groot het die kabinet geword sedert 94.… Lees meer »
Daar’s n bitter eenvoudige oplossing, vat 10% van bestuur se salaris en verdeel dit tussen die laagsbetaalde werkers. Dit is tog die bestuur se skuld dat eskom in die posisie is.
… en die werkers… wat nie by Eskom ‘werk’ nie moet betaal vir die sirkus. Privatiseer Eskom en laat die maatskappy meeding met ander groepe, dat sal die hele spul ‘n slag werk vir hul geld en agterkom waar geld en krag vandaan kom. Ons is siek vir Eskom, selfs die kinders is moeg vir: Sit af die lig; Moenie so baie warem water intap nie; Sit af die vewarrrrmer …. ja, ek weet jou kamer is koud. Siek en sat!!